Tiit Terik

pisi|Eesti Linnade ja Valdade Liidu juhatuse esimees Tiit Terik Arvamusfestivalil (2021)
pisi|Tallinna Linnavolikogu aseesimees Tiit Terik (2022)
Tiit Terik (sündinud 15. juunil 1979 Tallinnas) on Eesti poliitik, endine Tallinna abilinnapea. 

Tiit Terik on lõpetanud 1997. aastal Tallinna Vanalinna Täiskasvanute Gümnaasiumi. Aastatel 1997–2002 õppis ta Tallinna Pedagoogilises Seminaris noorsoo- ja sotsiaaltööd. 2015. aastal omandas ta Tallinna Ülikoolis sotsiaalteaduste magistrikraadi riigiteadustes.Tiit Teriku CV. Tallinna linna veebisait.

Ta on lõpetanud 2014. aastal XXXI kõrgemad riigikaitsekursusedXXXI KRKK 05.10. – 10.10.2014. Kõrgemate riigikaitse kursuste veebisait. ja 2019. aastal Kaitseväe Akadeemias pataljoni staabiohvitseri kursuse.

Poliitiline tegevus
Tiit Terik on alates 7. maist 2007 Eesti Keskerakonna liige.Erakonnad. Tiit Terik. e-Äriregister. Aastatel 2009–2010 oli ta Eesti Keskerakonna Noortekogu esimees ja Eesti Keskerakonna juhatuse liige. Ta on Eesti Keskerakonna Nõmme piirkonna esimees.Piirkonnad. Eesti Keskerakonna veebisait.

2007. aasta mais sai temast Pirita linnaosa vanem. Pärast 2009. aasta kohaliku omavalitsuse volikogude valimisi määrati ta teist korda Pirita linnaosa vanemaks. 2013. aasta detsembrist kuni 22. novembrini 2016 oli ta Nõmme linnaosa vanem.

Seoses Jüri Ratase nimetamisega peamistri kandidaadiks asus Tiit Terik 23. novembril 2016 tööle XIII Riigikogu liikmena. Ta oli Riigikogu liige kuni XIII Riigikogu volituste lõppemiseni 2019. aasta märtsis. 

Ta on valitud Tallinna linnavolikogusse nii 2009., 2013., 2017. ja 2021. aasta kohaliku omavalitsuse volikogude valimistel. 

Alates 18. aprillist 2019 kuni novembrini 2021 oli ta Tallinna linnavolikogu esimees. 

Alates 8. novembrist 2021 kuni 3. juunini 2022 oli ta Kaja Kallase esimeses valitsuses Eesti kultuuriminister. Koalitsiooni lagunedes 3. juunil 2022 vabastas Vabariigi president peaministri ettepanekul Tiit Teriku koos teiste Keskerakonna ministritega ametist. Seejärel oli ta alates 25. augustist 2022 Tallinna linnavolikogu aseesimees.Mihhailov, Sergei; Katšan, Elina. Tallinna volikogu aseesimeheks valiti Klandorfi asemel Terik. ERR, 25. augusti 2022.

2023. aasta Riigikogu valimistel kogus ta valimisringkonnas nr 3 (Tallinna Mustamäe ja Nõmme linnaosa) 677 häält ega osutunud valituks. 

Aastast 2023 on Tiit Terik Tallinna abilinnapea, kes vastutas linnavara, korrakaitse, kriisideks valmisoleku ja spordi valdkonna eest.

Ta kandideeris 2025. aasta kohaliku omavalitsuse volikogude valimistel Nõmme linnaosas, kogus 1177 häält ning osutus valituks.

Muu ühiskondlik tegevus
Ta asutas 1998. aastal noorteühingu Eesti Pyladese Liit ning 2002. aastal Pyladese Laagrikeskuse. 2003. aastal sai temast Sihtasutuse Õpilasmalev juhataja. Selles ametis tegutses ta kuni 2007. aasta maini, kui temast sai Pirita linnaosa vanem. Ta on alnud alates 2007. aastast ka Sihtasutuse Õpilasmalev nõukogu esimees, samuti on ta olnud Tallinna Noortenõukogu liige. 

Alates 14. maist 2019 kuni Vabariigi Valitsuse liikmeks saamiseni 2021. aasta novembris oli ta Eesti Linnade ja Valdade Liidu juhatuse esimees.[Juhatus.] Eesti Linnade ja Valdade Liidu veebisait.

2020. aasta jaanuaris valiti ta Euroopa kohalike omavalitsuste ja regioonide nõukogu (CEMR) asepresidendiks, samast aastast on ta ka Euroopa Regioonide Komitee liige. Alates 2022. aastast on ta ülemaailmse kohalike omavalitsuste katusorganisatsiooni UCLG Eesti delegaat.

Liikmesus
1996–2001 Eesti Ajakirjanike Liit
aastast 2010 Kaitseliidu Harju malev

Tunnustus
2014 – Kaitseliidu III klassi teenetemedal

Isiklikku
Tiit Terik on abielus Jaana Terikuga, neil on kaks poega.

Viited

Välislingid
Tiit Teriku CV
Sihtasutuse Õpilasmalev veebisait
Keskerakonna noortekogu juhiks sai Tiit Terik. Delfi, 9. mai 2009
Pirita linnaosa vanem tahab, et riik jätaks metsa müümata. Postimees, 14. juuni 2010
Kelle nimel räägib vähemus? Postimees, 25. juuli 2013
Kes meist siin kaine on? Delfi, 1. juuli 2014

Kategooria:Eesti Keskerakonna poliitikud
Kategooria:XIII Riigikogu liikmed
Kategooria:Eesti kultuuriministrid
Kategooria:Tallinna Ülikooli vilistlased
Kategooria:Kaitseliidu Harju maleva liikmed‎
Kategooria:Sündinud 1979